title: Sklep Sveta (EU) 2020/954 z dne 25. junija 2020 o stališču, ki se v imenu Evropske unije zastopa v Mednarodni organizaciji civilnega letalstva glede priglasitve prostovoljnega sodelovanja v shemi za poravnavo in zmanjševanje emisij ogljika za mednarodno letalstvo (CORSIA) od 1. januarja 2021 ter izbrane možnosti izračuna zahtev za poravnavo emisij ogljika za operatorje letal v obdobju 2021–2023

text:
                  3.7.2020

                  SL

                  Uradni list Evropske unije

                  L 212/14

         SKLEP SVETA (EU) 2020/954
         z dne 25. junija 2020
         o stališču, ki se v imenu Evropske unije zastopa v Mednarodni organizaciji civilnega letalstva glede priglasitve prostovoljnega sodelovanja v shemi za poravnavo in zmanjševanje emisij ogljika za mednarodno letalstvo (CORSIA) od 1. januarja 2021 ter izbrane možnosti izračuna zahtev za poravnavo emisij ogljika za operatorje letal v obdobju 2021–2023
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 192(1) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Čikaška konvencija o mednarodnem civilnem letalstvu (v nadaljnjem besedilu: Čikaška konvencija) je začela veljati 4. aprila 1947. Z njo je bila ustanovljena Mednarodna organizacija civilnega letalstva (ICAO), njen cilj pa je urejanje mednarodnega zračnega prevoza.

                     (2)

                     Vse države članice Unije so pogodbenice Čikaške konvencije in članice ICAO, Unija pa ima status opazovalke v nekaterih organih ICAO.

                     (3)

                     Decembra 2015 je bil na 21. konferenci pogodbenic Okvirne konvencije Združenih narodov o spremembi podnebja sprejet Pariški sporazum (1). Cilji Pariškega sporazuma vključujejo omejitev povišanja svetovne povprečne temperature precej pod 2 °C nad predindustrijskimi ravnmi in nadaljevanje prizadevanj za omejitev povišanja temperature na 1,5 °C nad predindustrijskimi ravnmi. Vsi gospodarski sektorji bi morali prispevati k doseganju zmanjšanja emisij, tudi mednarodno letalstvo.

                     (4)

                     Leta 2016 je bila na 39. skupščini ICAO z Resolucijo A39-3 sprejeta odločitev, da se za omejitev emisij toplogrednih plinov, ki jih povzroča mednarodno letalstvo, na ravni za leto 2020 izvede shema globalnih tržnih ukrepov v obliki sheme za poravnavo in zmanjšanje emisij ogljika za mednarodno letalstvo (CORSIA). Stališče Unije glede priprave in sprejetja te sheme ter njenih številnih podrobnih elementov je bilo določeno s Sklepom Sveta (EU) 2016/915 (2).

                     (5)

                     Svet ICAO je 27. junija 2018 na deseti seji 214. zasedanja sprejel prvo izdajo zvezka IV Priloge 16 k Čikaški konvenciji: shema za poravnavo in zmanjševanje emisij ogljika za mednarodni letalski promet (CORSIA) (v nadaljnjem besedilu: zvezek IV Priloge 16).

                     (6)

                     Z Uredbo (EU) 2017/2392 Evropskega parlamenta in Sveta (3) je bila leta 2017 spremenjena Direktiva 2003/87/ES Evropskega parlamenta in Sveta (4). Eden od ciljev navedene uredbe je bil priprava na izvajanje CORSIA od leta 2021 dalje, določitve zahtev prava Unije za spremljanje, poročanje in preverjanje emisij za namen CORSIA ter za poročanje o izvajanju in za pregled izvajanja CORSIA.

                     (7)

                     Pravila, vsebovana v zvezku IV Priloge 16, postanejo zavezujoča v skladu s Čikaško konvencijo in v okviru omejitev, določenih v navedeni konvenciji. Prav tako ta pravila postanejo zavezujoča za Unijo in njene države članice na podlagi obstoječih mednarodnih sporazumov o zračnem prevozu.

                     (8)

                     Da bi ICAO v celoti upoštevala trenutni pravni okvir na ravni Unije, so države članice priglasile razlike v skladu s Sklepom Sveta (EU) 2018/2027 (5). V skladu s Sklepom (EU) 2018/2027 se Direktiva 2003/87/ES v sedanji obliki uporablja ne glede na državljanstvo operatorja letala in načeloma zajema lete, ki vzletajo z aerodroma oziroma pristajajo na aerodromu na ozemlju države članice, za katerega se uporablja Pogodba o delovanju Evropske unije (PDEU). Direktiva 2003/87/ES se brez razlikovanja uporablja za lete znotraj držav članic in/ali držav Evropskega gospodarskega prostora in med njimi. Na tej stopnji se navedena pravila uporabljajo za zahteve glede spremljanja, poročanja in preverjanja, pa tudi zahteve za poravnavo emisij ogljika.

                     (9)

                     Ob upoštevanju razlik, priglašenih v skladu s Sklepom (EU) 2018/2027, so bile zahteve glede spremljanja, poročanja in preverjanja, ki so določene v zvezku IV Priloge 16 in so se začele uporabljati s 1. januarjem 2019, vključene v pravo Unije z izvedbenima uredbama Komisije (EU) 2018/2066 (6) in (EU) 2018/2067 (7) ter Delegirano uredbo Komisije (EU) 2019/1603 (8). V skladu z navedenimi uredbami se bodo podatki o emisijah v zvezi z emisijami med pilotno fazo zbirali in predložili sekretariatu ICAO.

                     (10)

                     Države pogodbenice morajo ICAO v skladu z odstavkoma 3.1.3 in 3.2.1 poglavja 3 dela II in Dodatkom 1 k zvezku IV Priloge 16 priglasiti svojo odločitev o prostovoljnem sodelovanju ali prenehanju prostovoljnega sodelovanja v CORSIA od 1. januarja 2021. Države pogodbenice morajo ICAO priglasiti tudi možnost, ki so jo izbrale za izračun zahtev za poravnavo emisij ogljika za operatorje letal v obdobju 2021–2023. Te priglasitve morajo predložiti do 30. junija 2020.

                     (11)

                     Iz navedenih določb izhaja, da so nekateri pravni učinki zvezka IV Priloge 16 odvisni od predložitve ustreznih priglasitev in pogojev teh priglasitev ICAO. Zato sprejetje stališča Unije glede takih priglasitev spada na področje uporabe člena 218(9) PDEU.

                     (12)

                     Glede na to je ustrezno določiti stališče, ki se zastopa v imenu Unije v ICAO, ter pri tem upoštevati zahtevi glede priglasitve iz zvezka IV Priloge 16, predvsem zato, ker lahko prostovoljno sodelovanje v CORSIA in izbira možnosti v skladu z odstavkom 3.2.1 zvezka IV Priloge 16 odločilno vplivata na pravice in obveznosti na področju, ki ga zajema pravo Unije, zlasti Direktiva 2003/87/ES ter do določene mere Direktiva (EU) 2018/2001 Evropskega parlamenta in Sveta (9).

                     (13)

                     Unija in države članice so večkrat izjavile (10), da so od 1. januarja 2021 pripravljene sodelovati v CORSIA.

                     (14)

                     Prostovoljno sodelovanje v CORSIA pomeni, da je treba v skladu z odstavkom 3.2.1 zvezka IV Priloge 16 izbrati možnost izračuna zahtev za poravnavo emisij ogljika za operatorje letal v obdobju 2021–2023. Glede na to je primerno, da izračuni temeljijo na emisijah za leto 2021, leto 2022 oziroma leto 2023. Ta možnost bo najverjetneje prinesla večjo korist za okolje in mednarodni prevoz kot druga razpoložljiva možnost, in sicer da izračuni temeljijo na emisijah iz leta 2020, saj bi morale biti emisije iz mednarodnega letalstva v letih 2021, 2022 in 2023 višje kot leta 2020, zaradi česar bi se povečale zahteve za poravnavo emisij ogljika. Zagotovila bi tudi večjo stalnost, saj je treba upoštevati, da je v odstavku 3.2.2 zvezka IV Priloge 16 za leta od 2024 naprej tudi določen izračun, ki temelji na zadevnem letu.

                     (15)

                     Pri izračunu zahtev za poravnavo emisij ogljika za operatorje letal v obdobju 2021–2023 bi se uporabljal izbor emisij za leto 2021, leto 2022 oziroma leto 2023 za vse operatorje letal, dodeljene zadevni državi članici v skladu z zadnjo izdajo dokumenta ICAO „CORSIA Aeroplane Operator to State Attributions“ (11).

                     (16)

                     Trenutno se okvir Direktive 2003/87/ES v nekaterih pogledih razlikuje od zvezka IV Priloge 16. V skladu s členom 28b(2) Direktive 2003/87/ES mora Komisija v roku 12 mesecev po tem, ko ICAO sprejme ustrezne instrumente, in preden CORSIA začne veljati, Evropskemu parlamentu in Svetu predloži poročilo, v katerem preuči načine izvajanja navedenih instrumentov v pravu Unije z revizijo Direktive 2003/87/ES ter v katerem preveri tudi ambicije in splošno okoljsko celovitost CORSIA, vključno z njenimi splošnimi ambicijami v zvezi s cilji iz Pariškega sporazuma, stopnjo udeležbe, njeno izvršljivost, preglednost, kazni za neskladnost, postopke za sodelovanje javnosti, kakovost izravnalnih dobropisov, spremljanje, poročanje in preverjanje emisij, registre, odgovornost, kakor tudi pravila o uporabi biogoriv. V skladu s členom 28b(3) Direktive 2003/87/ES Komisija poročilu po potrebi priloži zakonodajni predlog Evropskemu parlamentu in Svetu za spremembo, črtanje, podaljšanje ali nadomestitev odstopanj iz člena 28a navedene direktive, ki je skladen z zavezo Unije glede zmanjšanja emisij toplogrednih plinov do leta 2030 v celotnem gospodarstvu z namenom ohranjanja okoljske celovitosti in učinkovitosti podnebnih ukrepov Unije.

                     (17)

                     Komisija poročila še ni predložila. Zato je nujno, da Komisija Evropskemu parlamentu in Svetu čim prej in še pred koncem leta 2020 predloži poročilo iz člena 28b(2) Direktive 2003/87/ES skupaj z ustreznim predlogom.

                     (18)

                     Glede tega je treba zagotoviti, da se ustrezno upoštevajo sedanje in morebitne prihodnje razlike med pravom Unije in zvezkom IV Priloge 16, da bi se pravni okvir Unije ohranil, kolikor je to potrebno, vključno s svobodo, ki jo ima zakonodajalec pri odločitvi o prihodnji shemi Unije, ki se bo uporabljala na zadevnem področju.

                     (19)

                     Zadevne priglasitve ICAO bi zato morale vključevati sklic na priglašeno razliko v skladu s Sklepom (EU) 2018/2027, ki se uporablja za zadeve, ki jih pokriva prostovoljno sodelovanje. Ker se taka razlika, kolikor je še pomembna, nanaša zgolj na dodelitev pristojnosti državam za različne operatorje, bi v zadevnih priglasitvah moralo biti mogoče priglasiti tudi dodatne razlike.

                     (20)

                     Stališča, ki se v imenu Unije zastopajo v ICAO, bi morala izraziti vsaka država članica Unije, ki je članica ICAO –

               SPREJEL NASLEDNJI SKLEP:

            Člen 1

               1.   Stališče, ki se v imenu Unije zastopa v Mednarodni organizaciji civilnega letalstva (ICAO) glede priglasitve ICAO prostovoljnega sodelovanja držav članic v shemi za poravnavo in zmanjševanje emisij ogljika za mednarodno letalstvo (CORSIA) od 1. januarja 2021, je naslednje: vsaka država članica, ki je članica ICAO, do 30. junija 2020 priglasi ICAO naslednje besedilo:

                  „V skladu z odstavkom 3.1.3 poglavja 3 dela II in Dodatkom 1 k zvezku IV Priloge 16 k Čikaški konvenciji o mednarodnem civilnem letalstvu: shema za poravnavo in zmanjševanje emisij ogljika za mednarodni letalski promet (CORSIA) [država članica] priglaša ICAO, da bo prostovoljno sodelovala v CORSIA od 1. januarja 2021.“

               2.   Stališče, ki se v imenu Unije zastopa v ICAO v zvezi s priglasitvijo ICAO glede izbrane možnosti izračuna zahtev za poravnavo emisij ogljika za operatorje letal v obdobju 2021–2023, je naslednje: vsaka država članica, ki je članica ICAO, do 30. junija 2020 priglasi ICAO naslednje besedilo:

                  „V skladu z odstavkom 3.2.1 poglavja 3 dela II in Dodatkom 1 k zvezku IV Priloge 16 k Čikaški konvenciji o mednarodnem civilnem letalstvu: shema za poravnavo in zmanjševanje emisij ogljika za mednarodni letalski promet (CORSIA), [država članica] priglaša ICAO, da je za izračun zahtev za poravnavo emisij ogljika za operatorje letal v obdobju 2021–2023 izbrana možnost OE = emisije CO2 operatorja letal iz točke 3.1 v zadevnem letu y.“

               3.   Priglasitvam iz odstavkov 1 in 2 tega člena se doda naslednje besedilo:

                  „Ta priglasitev ne posega v razlike – na podlagi člena 38 Čikaške konvencije – z določbami zvezka IV Priloge 16 k Čikaški konvenciji.“

            Člen 2
            Stališča iz člena 1 izrazi vsaka država članica Unije, ki je članica ICAO.

            Člen 3
            Ta sklep začne veljati na dan sprejetja.

            V Bruslju, 25. junija 2020

                  Za Svet

                  Predsednica

               A. METELKO-ZGOMBIĆ

            (1)  UL L 282, 19.10.2016, str. 4.

            (2)  Sklep Sveta (EU) 2016/915 z dne 30. maja 2016 o stališču, ki se zavzame v imenu Evropske unije v zvezi z mednarodnim instrumentom, ki se pripravi v okviru organov ICAO in naj bi omogočil izvajanje enotnega globalnega tržnega ukrepa od leta 2020 za emisije iz mednarodnega letalstva (UL L 153, 10.6.2016, str. 32).

            (3)  Uredba (EU) 2017/2392 Evropskega parlamenta in Sveta z dne 13. decembra 2017 o spremembi Direktive 2003/87/ES zaradi ohranitve obstoječih omejitev področja uporabe za letalske dejavnosti in priprave na izvajanje globalnega tržnega ukrepa po letu 2021 (UL L 350, 29.12.2017, str. 7).

            (4)  Direktiva 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Uniji in o spremembi Direktive Sveta 96/61/ES (UL L 275, 25.10.2003, str. 32).

            (5)  Sklep Sveta (EU) 2018/2027 z dne 29. novembra 2018 o stališču, ki se v imenu Evropske unije zavzame v Mednarodni organizaciji civilnega letalstva v zvezi s prvo izdajo Mednarodnih standardov in priporočenih praks za varstvo okolja – shema za poravnavo in zmanjševanje emisij ogljika za mednarodni letalski promet (CORSIA) (UL L 325, 20.12.2018, str. 25).

            (6)  Izvedbena uredba Komisije (EU) 2018/2066 z dne 19. decembra 2018 o spremljanju emisij toplogrednih plinov in poročanju o njih v skladu z Direktivo 2003/87/ES Evropskega parlamenta in Sveta ter spremembi Uredbe Komisije (EU) št. 601/2012 (UL L 334, 31.12.2018, str. 1).

            (7)  Izvedbena uredba Komisije (EU) 2018/2067 z dne 19. decembra 2018 o preverjanju podatkov in o akreditaciji preveriteljev v skladu z Direktivo 2003/87/ES Evropskega parlamenta in Sveta (UL L 334, 31.12.2018, str. 94).

            (8)  Delegirana uredba Komisije (EU) 2019/1603 z dne 18. julija 2019 o dopolnitvi Direktive 2003/87/ES Evropskega parlamenta in Sveta v zvezi z ukrepi Mednarodne organizacije civilnega letalstva za spremljanje in preverjanje emisij iz letalstva ter poročanje o njih za namene izvajanja globalnega tržnega ukrepa (UL L 250, 30.9.2019, str. 10).

            (9)  Direktiva (EU) 2018/2001 Evropskega parlamenta in Sveta z dne 11. decembra 2018 o spodbujanju uporabe energije iz obnovljivih virov (UL L 328, 21.12.2018, str. 82).

            (10)  Npr. „Bratislavska deklaracija“, ICAO A39- WP/414 (https://data.consilium.europa.eu/doc/document/ST-12029-2016-INIT/en/pdf) in ICAO A40-WP/102 (https://data.consilium.europa.eu/doc/document/ST-10227-2019-REV-1/en/pdf).

            (11)  https://www.icao.int/environmental-protection/CORSIA/Pages/CCR.aspx


title: Sklep Sveta (SZVP) 2020/955 z dne 30. junija 2020 o spremembi Skupnega ukrepa 2005/889/SZVP o ustanovitvi Misije pomoči Evropske unije za mejni prehod Rafa (EU BAM Rafah)

text:
                  3.7.2020

                  SL

                  Uradni list Evropske unije

                  L 212/18

         SKLEP SVETA (SZVP) 2020/955
         z dne 30. junija 2020
         o spremembi Skupnega ukrepa 2005/889/SZVP o ustanovitvi Misije pomoči Evropske unije za mejni prehod Rafa (EU BAM Rafah)
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 42(4) in člena 43(2) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 25. novembra 2005 sprejel Skupni ukrep 2005/889/SZVP (1) o ustanovitvi Misije pomoči Evropske unije za mejni prehod Rafa (EU BAM Rafah).

                     (2)

                     Svet je 28. junija 2019 sprejel Sklep (SZVP) 2019/1115 (2) o spremembi Skupnega ukrepa 2005/889/SZVP in njegovem podaljšanju do 30. junija 2020.

                     (3)

                     Politični in varnostni odbor (PVO) se je 16. aprila 2020 dogovoril, da je treba zaradi pandemije COVID-19, misijo EU BAM Rafah podaljšati z istim mandatom za obdobje dvanajstih mesecev, tj. do 30. junija 2021, ob upoštevanju, da bo misija strateško pregledana takoj, ko bodo okoliščine to dopuščale.

                     (4)

                     Misija EU BAM Rafah bi morala dobiti finančni referenčni znesek za to novo enoletno obdobje.

                     (5)

                     Skupni ukrep 2005/889/SZVP bi bilo treba ustrezno spremeniti.

                     (6)

                     Misija EU BAM Rafah se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

               SPREJEL NASLEDNJI SKLEP:

            Člen 1
            Skupni ukrep 2005/889/SZVP se spremeni:

                        (1)

                        v členu 13(1) se doda naslednji pododstavek:
                        „Referenčni finančni znesek za kritje odhodkov, povezanih z misijo EU BAM Rafah, za obdobje od 1. julija 2020 do 30. junija 2021 znaša 2 180 000,00EUR.“;

                        (2)

                        v členu 16 se drugi odstavek nadomesti z naslednjim:
                        „Veljati preneha 30. junija 2021.“

            Člen 2
            Ta sklep začne veljati na dan sprejetja.
            Uporablja se od 1. julija 2020.

            V Bruslju, 30. junija 2020

                  Za Svet

                  Predsednica

               A. METELKO-ZGOMBIĆ

            (1)  Skupni ukrep 2005/889/SZVP z dne 25. novembra 2005 o ustanovitvi Misije pomoči Evropske unije za mejni prehod Rafa (EU BAM Rafah) (UL L 327, 14.12.2005, str. 28).

            (2)  Sklep Sveta (SZVP) 2019/1115 z dne 28. junija 2019 o spremembi Ukrepa 2005/889/SZVP o ustanovitvi Misije pomoči Evropske unije za mejni prehod Rafa (EU BAM Rafah) (UL L 176, 1.7.2019, str. 6).


Odločba Komisije z dne 16/10/2019 o razglasitvi združljivosti koncentracije s skupnim trgom (Zadeva št. COMP/M.9550 - PT BASKHARA UTAMA SEDAYA / CPPIB / PT LINTAS MARGA SEDAYA) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 23/07/2019 o razglasitvi združljivosti koncentracije s skupnim trgom (Zadeva št. COMP/M.9062 - FORTRESS INVESTMENT GROUP / AIR INVESTMENT VALENCIA / JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta (EU) 2019/2073 z dne 5. decembra 2019 o sklenitvi Sporazuma med Združenimi državami Amerike in Evropsko unijo o dodelitvi Združenim državam deleža tarifne kvote za visokokakovostno goveje meso iz Spremenjenega memoranduma o soglasju glede uvoza govejega mesa živali, ki niso dobivale določenih hormonov za pospeševanje rasti, in glede povečanih dajatev, ki jih Združene države uporabljajo za določene proizvode Evropske unije (2014)

text:
                  6.12.2019

                  SL

                  Uradni list Evropske unije

                  L 316/1

         SKLEP SVETA (EU) 2019/2073
         z dne 5. decembra 2019
         o sklenitvi Sporazuma med Združenimi državami Amerike in Evropsko unijo o dodelitvi Združenim državam deleža tarifne kvote za visokokakovostno goveje meso iz Spremenjenega memoranduma o soglasju glede uvoza govejega mesa živali, ki niso dobivale določenih hormonov za pospeševanje rasti, in glede povečanih dajatev, ki jih Združene države uporabljajo za določene proizvode Evropske unije (2014)
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s točko (a)(v) drugega pododstavka člena 218(6) Pogodbe,
         ob upoštevanju predloga Evropske komisije,
         ob upoštevanju odobritve Evropskega parlamenta (1),
         ob upoštevanju naslednjega:

                     (1)

                     V skladu s Sklepom Sveta (EU) 2019/1316 (2) je bil Sporazum med Združenimi državami Amerike in Evropsko unijo o dodelitvi Združenim državam deleža tarifne kvote za visokokakovostno goveje meso iz Spremenjenega memoranduma o soglasju glede uvoza govejega mesa živali, ki niso dobivale določenih hormonov za pospeševanje rasti, in glede povečanih dajatev, ki jih Združene države uporabljajo za določene proizvode Evropske unije (2014), podpisan 2. avgusta 2019 pod pogojem njegove poznejše sklenitve.

                     (2)

                     Sporazum bi bilo treba odobriti –

               SPREJEL NASLEDNJI SKLEP:

            Člen 1
            Sporazum med Združenimi državami Amerike in Evropsko unijo o dodelitvi Združenim državam deleža tarifne kvote za visokokakovostno goveje meso iz Spremenjenega memoranduma o soglasju glede uvoza govejega mesa živali, ki niso dobivale določenih hormonov za pospeševanje rasti, in glede povečanih dajatev, ki jih Združene države uporabljajo za določene proizvode Evropske unije (2014), se odobri v imenu Unije.
            Besedilo Sporazuma je priloženo temu sklepu.

            Člen 2
            Predsednik Sveta v imenu Unije poda uradno obvestilo iz člena 6(5) Sporazuma (3).

            Člen 3
            Ta sklep začne veljati na dan sprejetja.

            V Bruslju, 5. decembra 2019

                  Za Svet

                  Predsednik

               M. LINTILÄ

            (1)  Odobritev z dne 28. november 2019 (še ni objavljena v Uradnem listu).

            (2)  Sklep Sveta (EU) 2019/1316 z dne 15. julija 2019 o podpisu, v imenu Evropske unije, Sporazuma med Združenimi državami Amerike in Evropsko unijo o dodelitvi Združenim državam deleža tarifne kvote za visokokakovostno goveje meso iz Spremenjenega memoranduma o soglasju glede uvoza govejega mesa živali, ki niso dobivale določenih hormonov za pospeševanje rasti, in glede povečanih dajatev, ki jih Združene države uporabljajo za določene proizvode evropske unije (2014) (UL L 205, 5.8.2019, str. 10).

            (3)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.


title: Sklep (EU) 2019/2071 Evropskega Parlamenta in Sveta z dne 5. decembra 2019 o imenovanju Evropskega nadzornika za varstvo podatkov

text:
                  6.12.2019

                  SL

                  Uradni list Evropske unije

                  LI 316/1

         SKLEP (EU) 2019/2071 EVROPSKEGA PARLAMENTA IN SVETA
         z dne 5. decembra 2019
         o imenovanju Evropskega nadzornika za varstvo podatkov
         EVROPSKI PARLAMENT IN SVET EVROPSKE UNIJE STA –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (1), ter zlasti člena 53(1) Uredbe,
         ob upoštevanju seznama kandidatov, ki ga je 30. oktobra 2019 v skladu s členom 53(1) Uredbe (EU) 2018/1725 pripravila Evropska komisija, po javnem razpisu za kandidate za imenovanje Evropskega nadzornika za varstvo podatkov,
         ob upoštevanju naslednjega:

                     (1)

                     S Sklepom 2014/886/EU Evropskega parlamenta in Sveta (2) je bil Giovanni BUTTARELLI imenovan za Evropskega nadzornika za varstvo podatkov in Wojciech Rafał WIEWIÓROWSKI za pomočnika nadzornika, za obdobje od 4. decembra 2014 do 5. decembra 2019.

                     (2)

                     Giovanni BUTTARELLI je 20. avgusta 2019 umrl. V skladu s členom 100(4) Uredbe (EU) 2018/1725 je pomočnik nadzornika tako nadomestil Evropskega nadzornika za varstvo podatkov za preostanek mandata pomočnika nadzornika, ki se izteče5. decembra 2019.

                     (3)

                     Evropski nadzornik za varstvo podatkov se imenuje s skupnim soglasjem med Evropskim parlamentom in Svetom, in sicer od 6. decembra 2019 za obdobje petih let–

               SPREJELA NASLEDNJI SKLEP:

            Člen 1
            Wojciech Rafał WIEWIÓROWSKI se imenuje za Evropskega nadzornika za varstvo podatkov za obdobje od 6. decembra 2019 do 5. decembra 2024.

            Člen 2
            Ta sklep začne veljati 5. decembra 2019.

            V Bruslju, 5. decembra 2019

                  Za Evropski parlament

                  Predsednik

               D. M. SASSOLI

                  Za Svet

                  Predsednica

               M. LINTILÄ

            (1)  UL L 295, 21.11.2018, str. 39.

            (2)  Sklep 2014/886/EU Evropskega parlamenta in Sveta z dne 4. decembra 2014 o imenovanju evropskega nadzornika za varstvo podatkov in pomočnika nadzornika (UL L 351, 9.12.2014, str. 9).


title: Sklep Političnega in varnostnega odbora (SZVP) 2019/2077 z dne 28. novembra 2019 o podaljšanju mandata vodje misije Evropske unije za pomoč pri integriranem upravljanju libijskih meja (EUBAM Libya) (EUBAM Libya/1/2019)

text:
                  6.12.2019

                  SL

                  Uradni list Evropske unije

                  L 316/32

         SKLEP POLITIČNEGA IN VARNOSTNEGA ODBORA (SZVP) 2019/2077
         z dne 28. novembra 2019
         o podaljšanju mandata vodje misije Evropske unije za pomoč pri integriranem upravljanju libijskih meja (EUBAM Libya) (EUBAM Libya/1/2019)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti tretjega odstavka člena 38 Pogodbe,
         ob upoštevanju Sklepa Sveta 2013/233/SZVP z dne 22. maja 2013 o misiji Evropske unije za pomoč pri integriranem upravljanju libijskih meja (EUBAM Libya) (1) in zlasti člena 9(1) Sklepa,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Na podlagi člena 9(1) Sklepa 2013/233/SZVP je Politični in varnostni odbor (PVO) v skladu s členom 38 Pogodbe pooblaščen za sprejemanje ustreznih odločitev glede političnega nadzora in strateškega vodenja EUBAM Libya, vključno z odločanjem o imenovanju vodje misije.

                     (2)

                     PVO je 30. avgusta 2016 sprejel Sklep (SZVP) 2016/1634 (2), s katerim je Vincenza TAGLIAFERRIJA imenoval za vodjo misije EUBAM Libya za obdobje od 1. septembra 2016 do 21. avgusta 2017.

                     (3)

                     Mandat Vincenza TAGLIAFERRIJA kot vodje misije EUBAM Libya je bil redno podaljšan, nazadnje s tem, ko je PVO sprejel Sklepa (SZVP) 2018/2061 (3), s katerim je mandat Vincenza TAGLIAFERRIJA kot vodje misije EUBAM Libya podaljšal do 31. decembra 2019.

                     (4)

                     Svet je 17. decembra 2018 sprejel Sklep (SZVP) 2018/2009 (4), s katerim je bil Sklep 2013/233/SZVP spremenjen in podaljšan do 30. junija 2020.

                     (5)

                     Visoki predstavnik Unije za zunanje zadeve in varnostno politiko je predlagal, da se mandat Vincenza TAGLIAFERRIJA kot vodje misije EUBAM Libya podaljša za obdobje od 1. januarja 2020 do 30. junija 2020 –

               SPREJEL NASLEDNJI SKLEP:

            Člen 1
            Mandat Vincenza TAGLIAFERRIJA kot vodje misije EUBAM Libya se podaljša do 30. junija 2020.

            Člen 2
            Ta sklep začne veljati na dan sprejetja.

            Uporablja se od 1. januarja 2020.
            V Bruslju, 28. novembra 2019

                  Za Politični in varnostni odbor

                  Predsednica

               S. FROM-EMMESBERGER

            (1)  UL L 138, 24.5.2013, str. 15.

            (2)  Sklep Političnega in varnostnega odbora (SZVP) 2016/1634 z dne 30. avgusta 2016 o imenovanju vodje misije Evropske unije za pomoč pri integriranem upravljanju libijskih meja (EUBAM Libya) (EUBAM Libya/1/2016) (UL L 243, 10.9.2016, str. 10).

            (3)  Sklep Političnega in varnostnega odbora (SZVP) 2018/2061 z dne 18. decembra 2018 o podaljšanju mandata vodje misije Evropske unije za pomoč pri integriranem upravljanju libijskih meja (EUBAM Libya) (EUBAM Libya/2/2018) (UL L 329, 27.12.2018, str. 22).

            (4)  Sklep Sveta (SZVP) 2018/2009 z dne 17. decembra 2018 o spremembi in podaljšanju Sklepa 2013/233/SZVP o misiji Evropske unije za pomoč pri integriranem upravljanju libijskih meja (EUBAM Libya) (UL L 322, 18.12.2018, str. 25).


title: Sklep Sveta (SZVP) 2020/418 z dne 19. marca 2020 o spremembi Sklepa Sveta 2011/172/SZVP o omejevalnih ukrepih proti nekaterim osebam in subjektom zaradi razmer v Egiptu

text:
                  20.3.2020

                  SL

                  Uradni list Evropske unije

                  L 86/11

         SKLEP SVETA (SZVP) 2020/418
         z dne 19. marca 2020
         o spremembi Sklepa Sveta 2011/172/SZVP o omejevalnih ukrepih proti nekaterim osebam in subjektom zaradi razmer v Egiptu
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 21. marca 2011 sprejel Sklep 2011/172/SZVP (1) o omejevalnih ukrepih proti nekaterim osebam in subjektom zaradi razmer v Egiptu.

                     (2)

                     Na podlagi pregleda Sklepa 2011/172/SZVP bi bilo treba te omejevalne ukrepe podaljšati do 22. marca 2021, spremeniti vnosa glede dveh oseb v delu A Priloge ter posodobiti informacije o pravici do obrambe in pravici do učinkovitega sodnega varstva v delu B Priloge.

                     (3)

                     Sklep 2011/172/SZVP bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            Sklep 2011/172/SZVP se spremeni:

                        (1)

                        v členu 5 se drugi odstavek nadomesti z naslednjim:
                        „Ta sklep se uporablja do 22. marca 2021.“;

                        (2)

                        Priloga se spremeni, kot je določeno v Prilogi k temu sklepu.

            Člen 2
            Ta sklep začne veljati dan po objavi v Uradnem listu Evropske unije.

            V Bruslju, 19. marca 2020

                  Za Svet

                  Predsednica

               A. METELKO-ZGOMBIĆ

            (1)  Sklep Sveta 2011/172/SZVP z dne 21. marca 2011 o omejevalnih ukrepih proti nekaterim osebam in subjektom zaradi razmer v Egiptu (UL L 76, 22.3.2011, str. 63).

            PRILOGA

               I.
               V delu A Priloge k Sklepu 2011/172/SZVP se vnosa 1 in 4 nadomestita z naslednjim:

                           „1.

                           Mohamed Hosni Elsayed Mubarak

                           Nekdanji predsednik Arabske republike Egipt
                           Datum rojstva: 4. 5. 1928
                           Moški

                           Oseba (pokojna), proti kateri so egiptovski organi na podlagi Konvencije Združenih narodov proti korupciji sprožili sodni postopek ali postopek odvzema premoženjske koristi na osnovi pravnomočne sodne odločbe v zvezi z nezakonitim prisvajanjem državnih sredstev.

                           4.

                           Heidy Mahmoud Magdy Hussein Rasekh
                           (alias Heddy Mohamed Magdy Hussein Rassekh)

                           Soproga Alaaja Mohameda Elsayeda Mubaraka, sina nekdanjega predsednika Arabske republike Egipt
                           Datum rojstva: 5. 10. 1971
                           Ženska

                           Oseba, proti kateri so egiptovski organi na podlagi konvencije Združenih narodov proti korupciji sprožili sodni postopek ali postopek odvzema premoženjske koristi na osnovi pravnomočne sodne odločbe v zvezi z nezakonitim prisvajanjem državnih sredstev; poleg tega je povezana z Alaajem Mohamedom Hosnijem Elsayedom Mubarakom.“

               II.
               Del B Priloge k Sklepu 2011/172/SZVP se nadomesti z naslednjim:

                           „B.

                           Pravica do obrambe in pravica do učinkovitega sodnega varstva na podlagi egiptovskega prava:
                           Pravica do obrambe in pravica do učinkovitega sodnega varstva
                           Iz členov 54, 97 in 98 egiptovske ustave, členov 77, 78, 124, 199, 214, 271, 272 in 277 egiptovskega zakona o kazenskem postopku ter členov 93 in 94 egiptovskega zakona o odvetništvu (Zakon št. 17 iz leta 1983) izhaja, da so na podlagi egiptovskega prava zajamčene naslednje pravice:

                                       —

                                       vsakemu posamezniku, ki je osumljen ali obdolžen kaznivega dejanja:

                                                   1.

                                                   pravica do sodne presoje vsakega akta ali upravne odločbe;

                                                   2.

                                                   pravica, da se brani sam ali z zagovornikom po lastni izbiri ali če nima dovolj sredstev za plačilo zagovornika, da ga dobi brezplačno, če to zahtevajo interesi pravičnosti;

                                       —

                                       vsakemu posamezniku, ki je obdolžen kaznivega dejanja:

                                                   1.

                                                   pravica, da se ga takoj in podrobno seznani o naravi in podlagi obdolžitve, ki ga bremeni, v jeziku, ki ga razume;

                                                   2.

                                                   pravica, da ima primeren čas in možnosti za pripravo svoje obrambe;

                                                   3.

                                                   pravica, da zaslišuje oziroma zahteva zaslišanje obremenilnih prič in da doseže navzočnost in zaslišanje razbremenilnih prič ob enakih pogojih, kot veljajo za obremenilne priče;

                                                   4.

                                                   pravica, da ima brezplačno pomoč tolmača, če ne razume ali ne govori jezika, ki ga uporablja sodišče.

                                 Izvajanje pravice do obrambe in pravice do učinkovitega sodnega varstva

                                       1.

                                       Mohamed Hosni Elsayed Mubarak
                                       Iz podatkov v dokumentaciji Sveta je razvidno, da sta bili pravica Mohameda H. E. Mubaraka do obrambe in njegova pravica do učinkovitega sodnega varstva v kazenskem postopku, na katerega se je oprl Svet, spoštovani. To dokazuje predvsem naslednje:
                                       Primer
                                       Mohamed H. E. Mubarak je bil 27. junija 2013 skupaj z dvema drugima posameznikoma obdolžen nezakonitega prisvajanja javnih sredstev, sodni postopek pred kazenskim sodiščem v Kairu pa je bil sprožen 17. novembra 2013. 21. maja 2014 je to sodišče obsodilo vse tri obtožence. Obtoženci so to sodbo izpodbijali pred kasacijskim sodiščem. 13. januarja 2015 je kasacijsko sodišče sodbo razveljavilo in odredilo ponovno sojenje. Na ponovnem sojenju 4. in 29. aprila 2015 so bila predložena ustna stališča in pisne vloge strank. 9. maja 2015 je kazensko sodišče v Kairu obsodilo obtožence, odredilo vračilo nezakonito prisvojenih sredstev in naložilo plačilo globe. 24. maja 2015 je bila vložena pritožba na kasacijsko sodišče. 9. januarja 2016 je kasacijsko sodišče potrdilo obsodbe. 8. marca 2016 so obtoženci dosegli poravnavo v okviru strokovnega odbora, ustanovljenega z odlokom predsednika vlade št. 2873 iz leta 2015. Kabinet ministrov je to poravnavo odobril 9. marca 2016. Generalni tožilec te poravnave ni predložil kasacijskemu sodišču v končno odobritev, saj strokovni odbor ni bil pristojni odbor. Obtoženci imajo možnost predložiti zahtevek za poravnavo pristojnemu odboru, tj. nacionalnemu odboru za odvzem premoženjske koristi na tujem (NCRAA). Marca 2019 je bil znesek globe izterjan. Znesek za vračilo je trenutno v postopku izterjave prek zahtev za medsebojno pravno pomoč, ki so jih egiptovski organi naslovili na tretji državi.

                                       2.

                                       Suzanne Saleh Thabet
                                       Iz podatkov v dokumentaciji Sveta je razvidno, da sta bili pravica Suzanne Saleh Thabet do obrambe in njena pravica do učinkovitega sodnega varstva v kazenskem postopku, na katerega se je oprl Svet, spoštovani. To dokazuje predvsem naslednje:
                                       Odredba o zamrznitvi
                                       Generalni tožilec je 28. februarja 2011 izdal odredbo, ki Suzanni Saleh Thabet in drugim posameznikom prepoveduje razpolaganje z njihovim premoženjem in sredstvi v skladu s členom 208 bis/a egiptovskega zakona o kazenskem postopku, na podlagi katerega lahko generalni tožilec obtožencu, njegovi soprogi in otrokom prepove razpolaganje z njihovim premoženjem, če obstaja kakršen koli sum, da je to premoženje protipravna premoženjska korist, ki jo je obtoženi pridobil s kaznivim dejanjem. 8. marca 2011 je pristojno kazensko sodišče potrdilo odredbo o prepovedi. V skladu z zakonodajo Arabske republike Egipt imajo obtoženci pravico do izpodbijanja sodne odločbe o odredbi o prepovedi pred istim sodiščem. Suzanne Saleh Thabet ni izpodbijala odločbe z dne 8. marca 2011.

                                       3.

                                       Alaa Mohamed Hosni Elsayed Mubarak
                                       Iz podatkov v dokumentaciji Sveta je razvidno, da sta bili pravica Alaae Mubaraka do obrambe in njegova pravica do učinkovitega sodnega varstva v kazenskem postopku, na katerega se je oprl Svet, spoštovani. To dokazuje predvsem naslednje:
                                       Odredba o zamrznitvi
                                       Generalni tožilec je 28. februarja 2011 izdal odredbo, ki Alaaju Mubaraku in drugim posameznikom prepoveduje razpolaganje z njihovim premoženjem in sredstvi v skladu s členom 208 bis/a egiptovskega zakona o kazenskem postopku, na podlagi katerega lahko generalni tožilec obtožencu, njegovi soprogi in otrokom prepove razpolaganje z njihovim premoženjem, če obstaja kakršen koli sum, da je to premoženje protipravna premoženjska korist, ki jo je obtoženi pridobil s kaznivim dejanjem. 8. marca 2011 je pristojno kazensko sodišče potrdilo odredbo o prepovedi. V skladu z zakonodajo Arabske republike Egipt imajo obtoženci pravico do izpodbijanja sodne odločbe o odredbi o prepovedi pred istim sodiščem. Alaa Mubarak ni izpodbijal odločbe z dne 8. marca 2011.
                                       Prvi primer
                                       Obtoženec je bil 30. maja 2012 skupaj s še enim posameznikom napoten na sodišče prve stopnje (kazensko sodišče v Kairu). 6. junija 2013 je sodišče zadevo vrnilo na državno tožilstvo v nadaljnjo preiskavo. Po zaključku preiskave je bila zadeva znova predložena sodišču. Kazensko sodišče v Kairu je 15. septembra 2018 izdalo sodbo, v kateri je: (i) zaprosilo strokovni odbor, ki ga je imenovalo, da dopolni izvedensko poročilo, ki ga je ta odbor julija 2018 predložil sodišču, (ii) odredilo prijetje obtožencev in (iii) zahtevalo, naj se obtoženca napoti na nacionalni odbor za odvzem premoženjske koristi na tujem (NCRAA) z namenom morebitne poravnave. Obtoženca sta uspešno izpodbijala odredbo o prijetju in po predlogu za izločitev sodnega senata je bila zadeva predana v meritorno odločanje drugi sestavi kazenskega sodišča, ki ju je 22. februarja 2020 oprostila. Ta sodna odločba ni pravnomočna in javno tožilstvo lahko še vedno vloži pritožbo.
                                       Drugi primer
                                       27. junija 2013 je bil Alaa Mubarak skupaj z dvema drugima posameznikoma obdolžen nezakonitega prisvajanja javnih sredstev, sodni postopek pred kazenskim sodiščem v Kairu pa je bil sprožen 17. novembra 2013. 21. maja 2014 je to sodišče obsodilo vse tri obtožence. Obtoženci so to sodbo izpodbijali pred kasacijskim sodiščem. 13. januarja 2015 je kasacijsko sodišče sodbo razveljavilo in odredilo ponovno sojenje. Na ponovnem sojenju 4. in 29. aprila 2015 so bila predložena ustna stališča in pisne vloge strank. 9. maja 2015 je kazensko sodišče v Kairu obsodilo obtožence, odredilo vračilo nezakonito prisvojenih sredstev in naložilo plačilo globe. 24. maja 2015 je bila vložena pritožba na kasacijsko sodišče. 9. januarja 2016 je kasacijsko sodišče potrdilo obsodbe. 8. marca 2016 so obtoženci dosegli poravnavo v okviru strokovnega odbora, ustanovljenega z odlokom predsednika vlade št. 2873 iz leta 2015. Kabinet ministrov je to poravnavo odobril 9. marca 2016. Generalni tožilec te poravnave ni predložil kasacijskemu sodišču v končno odobritev, saj strokovni odbor ni bil pristojni odbor. Obtoženci imajo možnost predložiti zahtevek za poravnavo pristojnemu odboru, tj. nacionalnemu odboru za odvzem premoženjske koristi na tujem (NCRAA). Marca 2019 je bil znesek globe izterjan. Znesek za vračilo je trenutno v postopku izterjave prek zahtev za medsebojno pravno pomoč, ki so jih egiptovski organi naslovili na tretji državi.

                                       4.

                                       Heidy Mahmoud Magdy Hussein Rasekh
                                       Iz podatkov v dokumentaciji Sveta je razvidno, da sta bili pravica Heidy Rasekh do obrambe in njena pravica do učinkovitega sodnega varstva v kazenskem postopku, na katerega se je oprl Svet, spoštovani. To dokazuje predvsem naslednje:
                                       Odredba o zamrznitvi
                                       Generalni tožilec je 28. februarja 2011 izdal odredbo, ki Heidy Rasekh in drugim posameznikom prepoveduje razpolaganje z njihovim premoženjem in sredstvi v skladu s členom 208 bis/a egiptovskega zakona o kazenskem postopku, na podlagi katerega lahko generalni tožilec obtožencu, njegovi soprogi in otrokom prepove razpolaganje z njihovim premoženjem, če obstaja kakršen koli sum, da je to premoženje protipravna premoženjska korist, ki jo je obtoženi pridobil s kaznivim dejanjem. 8. marca 2011 je pristojno kazensko sodišče potrdilo odredbo o prepovedi. V skladu z zakonodajo Arabske republike Egipt imajo obtoženci pravico do izpodbijanja sodne odločbe o odredbi o prepovedi pred istim sodiščem. Heidy Rasekh ni izpodbijala odločbe z dne 8. marca 2011.

                                       5.

                                       Gamal Mohamed Hosni Elsayed Mubarak
                                       Iz podatkov v dokumentaciji Sveta je razvidno, da sta bili pravica Gamala Mubaraka do obrambe in njegova pravica do učinkovitega sodnega varstva v kazenskem postopku, na katerega se je oprl Svet, spoštovani. To dokazuje predvsem naslednje:
                                       Odredba o zamrznitvi
                                       Generalni tožilec je 28. februarja 2011 izdal odredbo, ki Gamalu Mubaraku in drugim posameznikom prepoveduje razpolaganje z njihovim premoženjem in sredstvi v skladu s členom 208 bis/a egiptovskega zakona o kazenskem postopku, na podlagi katerega lahko generalni tožilec obtožencu, njegovi soprogi in otrokom prepove razpolaganje z njihovim premoženjem, če obstaja kakršen koli sum, da je to premoženje protipravna premoženjska korist, ki jo je obtoženi pridobil s kaznivim dejanjem. 8. marca 2011 je pristojno kazensko sodišče potrdilo odredbo o prepovedi. V skladu z zakonodajo Arabske republike Egipt imajo obtoženci pravico do izpodbijanja sodne odločbe o odredbi o prepovedi pred istim sodiščem. Gamal Mubarak ni izpodbijal odločbe z dne 8. marca 2011.
                                       Prvi primer
                                       Gamal Mubarak je bil 30. maja 2012 skupaj s še enim posameznikom napoten na sodišče prve stopnje (kazensko sodišče v Kairu). 6. junija 2013 je sodišče zadevo vrnilo na državno tožilstvo v nadaljnjo preiskavo. Po zaključku preiskave je bila zadeva znova predložena sodišču. Kazensko sodišče v Kairu je 15. septembra 2018 izdalo sodbo, v kateri je: (i) zaprosilo strokovni odbor, ki ga je imenovalo, da dopolni izvedensko poročilo, ki ga je ta odbor julija 2018 predložil sodišču, (ii) odredilo prijetje obtožencev in (iii) zahtevalo, naj se obtoženca napoti na nacionalni odbor za odvzem premoženjske koristi na tujem (NCRAA) z namenom morebitne poravnave. Obtoženca sta uspešno izpodbijala odredbo o prijetju in po predlogu za izločitev sodnega senata je bila zadeva predana v meritorno odločanje drugi sestavi kazenskega sodišča, ki ju je 22. februarja 2020 oprostila. Ta sodna odločba ni pravnomočna in javno tožilstvo lahko še vedno vloži pritožbo.
                                       Drugi primer
                                       27. junija 2013 je bil Gamal Mubarak skupaj z dvema drugima posameznikoma obdolžen nezakonitega prisvajanja javnih sredstev, sodni postopek pred kazenskim sodiščem v Kairu pa je bil sprožen 17. novembra 2013. 21. maja 2014 je to sodišče obsodilo vse tri obtožence. Obtoženci so to sodbo izpodbijali pred kasacijskim sodiščem. 13. januarja 2015 je kasacijsko sodišče sodbo razveljavilo in odredilo ponovno sojenje. Na ponovnem sojenju 4. in 29. aprila 2015 so bila predložena ustna stališča in pisne vloge strank. 9. maja 2015 je kazensko sodišče v Kairu obsodilo obtožence, odredilo vračilo nezakonito prisvojenih sredstev in naložilo plačilo globe. 24. maja 2015 je bila vložena pritožba na kasacijsko sodišče. 9. januarja 2016 je kasacijsko sodišče potrdilo obsodbe. 8. marca 2016 so obtoženci dosegli poravnavo v okviru strokovnega odbora, ustanovljenega z odlokom predsednika vlade št. 2873 iz leta 2015. Kabinet ministrov je to poravnavo odobril 9. marca 2016. Generalni tožilec te poravnave ni predložil kasacijskemu sodišču v končno odobritev, saj strokovni odbor ni bil pristojni odbor. Obtoženci imajo možnost predložiti zahtevek za poravnavo pristojnemu odboru, tj. nacionalnemu odboru za odvzem premoženjske koristi na tujem (NCRAA). Marca 2019 je bil znesek globe izterjan. Znesek za vračilo je trenutno v postopku izterjave prek zahtev za medsebojno pravno pomoč, ki so jih egiptovski organi naslovili na tretji državi.

                                       6.

                                       Khadiga Mahmoud El Gammal
                                       Iz podatkov v dokumentaciji Sveta je razvidno, da sta bili pravica Khadige Mahmoud El Gammal do obrambe in njena pravica do učinkovitega sodnega varstva v kazenskem postopku, na katerega se je oprl Svet, spoštovani. To dokazuje predvsem naslednje:
                                       Odredba o zamrznitvi
                                       Generalni tožilec je 28. februarja 2011 izdal odredbo, ki Khadigi El Gammal in drugim posameznikom prepoveduje razpolaganje z njihovim premoženjem in sredstvi v skladu s členom 208 bis/a egiptovskega zakona o kazenskem postopku, na podlagi katerega lahko generalni tožilec obtožencu, njegovi soprogi in otrokom prepove razpolaganje z njihovim premoženjem, če obstaja kakršen koli sum, da je to premoženje protipravna premoženjska korist, ki jo je obtoženi pridobil s kaznivim dejanjem. 8. marca 2011 je pristojno kazensko sodišče potrdilo odredbo o prepovedi. V skladu z zakonodajo Arabske republike Egipt imajo obtoženci pravico do izpodbijanja sodne odločbe o odredbi o prepovedi pred istim sodiščem. Khadiga El Gammal ni izpodbijala odločbe z dne 8. marca 2011.

                                       15.

                                       Mohamed Zohir Mohamed Wahed Garrana
                                       Iz podatkov v dokumentaciji Sveta je razvidno, da sta bili pravica Mohameda Garrane do obrambe in njegova pravica do učinkovitega sodnega varstva v kazenskem postopku, na katerega se je oprl Svet, spoštovani. To dokazuje predvsem naslednje:
                                       Primer
                                       Preiskava v zvezi z dejstvi nezakonitega prisvajanja javnih sredstev ali premoženja še vedno poteka. Svet ni našel dokazov, da pravica Mohameda Garrane do obrambe ali njegova pravica do učinkovitega sodnega varstva nista bili spoštovani.

                                       18.

                                       Habib Ibrahim Habib Eladli
                                       Iz podatkov v dokumentaciji Sveta je razvidno, da sta bili pravica Habiba Eladlija do obrambe in njegova pravica do učinkovitega sodnega varstva v kazenskem postopku, na katerega se je oprl Svet, spoštovani. To dokazuje predvsem naslednje:
                                       Primer
                                       Preiskovalni sodnik je Habiba Eladlija napotil na pristojno sodišče prve stopnje na podlagi obtožbe nezakonitega prisvajanja javnih sredstev. To sodišče je 7. februarja 2016 odločilo, da se premoženje Habiba Eladlija, njegove soproge in mladoletnega sina zamrzne. V skladu s to odločitvijo sodišča je generalni tožilec 10. februarja 2016 izdal odredbo o zamrznitvi v skladu s členom 208 bis/a egiptovskega zakona o kazenskem postopku, na podlagi katerega lahko generalni tožilec obtožencu, njegovi soprogi in otrokom prepove razpolaganje z njihovim premoženjem, če obstaja kakršen koli sum, da je to premoženje protipravna premoženjska korist, ki jo je obtoženi pridobil s kaznivim dejanjem. V skladu z zakonodajo Arabske republike Egipt imajo obtoženci pravico do izpodbijanja sodne odločbe o odredbi o prepovedi pred istim sodiščem. 15. aprila 2017 je sodišče obsodilo obtoženca. Obtoženec je to sodbo izpodbijal pred kasacijskim sodiščem, ki je 11. januarja 2018 sodbo razveljavilo in odredilo ponovno sojenje. Na ponovnem sojenju 9. maja 2019 je bil obsojen na plačilo globe. Državno tožilstvo in Habib Eladli sta zoper to odločbo vložila pritožbo pri kasacijskem sodišču, ki zadevo še obravnava.

                                       19.

                                       Elham Sayed Salem Sharshar
                                       Iz podatkov v dokumentaciji Sveta je razvidno, da sta bili pravica Elham Sharshar do obrambe in njena pravica do učinkovitega sodnega varstva v kazenskem postopku, na katerega se je oprl Svet, spoštovani. To dokazuje predvsem naslednje:
                                       Odredba o zamrznitvi
                                       Preiskovalni sodnik je soproga Elham Sharshar napotil na pristojno sodišče prve stopnje na podlagi obtožbe nezakonitega prisvajanja javnih sredstev. To sodišče je 7. februarja 2016 odločilo, da se premoženje njenega soproga, nje same in mladoletnega sina zamrzne. V skladu s to odločitvijo sodišča je generalni tožilec 10. februarja 2016 izdal odredbo o zamrznitvi v skladu s členom 208 bis/a egiptovskega zakona o kazenskem postopku, na podlagi katerega lahko generalni tožilec obtožencu, njegovi soprogi in otrokom prepove razpolaganje z njihovim premoženjem, če obstaja kakršen koli sum, da je to premoženje protipravna premoženjska korist, ki jo je obtoženi pridobil s kaznivim dejanjem. V skladu z zakonodajo Arabske republike Egipt imajo obtoženci pravico do izpodbijanja sodne odločbe o odredbi o prepovedi pred istim sodiščem. Elham Sharshar ni izpodbijala odločbe Sodišča.“


title: Sklep Sveta (EU) 2020/539 z dne 15. aprila 2020 o zamenjavi predsednika odbora iz člena 255 Pogodbe o delovanju Evropske unije

text:
                  20.4.2020

                  SL

                  Uradni list Evropske unije

                  L 122/1

         SKLEP SVETA (EU) 2020/539
         z dne 15. aprila 2020
         o zamenjavi predsednika odbora iz člena 255 Pogodbe o delovanju Evropske unije
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti drugega odstavka člena 255 Pogodbe,
         ob upoštevanju pobude predsednika Sodišča z dne 6. marca 2020,
         ob upoštevanju naslednjega:

                     (1)

                     Na podlagi prvega odstavka člena 255 Pogodbe o delovanju Evropske unije se je oblikoval odbor, ki da mnenje o ustreznosti kandidatov za opravljanje nalog sodnika in generalnega pravobranilca Sodišča in Splošnega sodišča Evropske unije (v nadaljnjem besedilu: odbor), še preden vlade držav članic imenujejo kandidate.

                     (2)

                     Svet je na podlagi Sklepa (EU, Euratom) 2017/2262 (1) imenoval sedem članov odbora za štiriletno obdobje, ki se izteče 28. februarja 2022.

                     (3)

                     Predsednik odbora Christiaan TIMMERMANS je v pismu z dne 27. februarja 2020 obvestil predsednika Sveta o svojem odstopu.

                     (4)

                     Predsednik Sodišča je v pismu z dne 6. marca 2020 predlagal, da v skladu s točko 3 pravil delovanja odbora iz Priloge k Sklepu Sveta 2010/124/EU (2) Christiaana TIMMERMANSA za preostanek mandata na mestu predsednika odbora zamenja Allan ROSAS –

               SPREJEL NASLEDNJI SKLEP:

            Člen 1
            Allan ROSAS se imenuje za predsednika odbora iz člena 255 Pogodbe o delovanju Evropske unije za obdobje, ki se izteče 28. februarja 2022.

            Člen 2
            Ta sklep začne veljati na dan objave v Uradnem listu Evropske unije.

            V Bruslju, 15. aprila 2020

                  Za Svet

                  Predsednik

               G. GRLIĆ RADMAN

            (1)  Sklep Sveta (EU, Euratom) 2017/2262 z dne 4. decembra 2017 o imenovanju članov odbora iz člena 255 Pogodbe o delovanju Evropske unije (UL L 324, 8.12.2017, str. 50).

            (2)  Sklep Sveta 2010/124/EU z dne 25. februarja 2010 o pravilih delovanja odbora iz člena 255 Pogodbe o delovanju Evropske unije (UL L 50, 27.2.2010, str. 18).